b'\n_START_ARTICLE_\nSana\n_START_SECTION_\nPrazgodovina\n_START_PARAGRAPH_\nSana je eno izmed najstarej\xc5\xa1ih naseljenih krajev na svetu. Po ljudski legendi jo je ustanovil \xc5\xa0em, Noetov sin.  V antiki je bil znan kot "azal", ki je bil povezan z Uzalom, sinom Qahtana, pravnukom \xc5\xa0ema, v svetopisemskih zgodbah Geneze.  Njegovo ime verjetno izvira iz ju\xc5\xbeno-arabske besede za "dobro utrjena", ime, ki odra\xc5\xbea pomen etiopskega imena zabele\xc5\xbeenega v sirskem jeziku kot Auzalites - mesto sega v 6. stoletje._NEWLINE_Arabski zgodovinar al-Hamdani (Ab\xc5\xab Muhammad al-Hasan al-Hamd\xc4\x81n\xc4\xab) je zapisal, da so Sano obzidali Sabejci pod vladarjem Sha\'r Awtarjem, ki je zgradil tudi pala\xc4\x8do Ghumdan v mestu. Zaradi svoje lokacije je Sana slu\xc5\xbeila kot mestno sredi\xc5\xa1\xc4\x8de za okoli\xc5\xa1ka plemena v regiji in kot jedro regionalne trgovine v ju\xc5\xbeni Arabiji. Mesto je bilo postavljeno na kri\xc5\xbei\xc5\xa1\xc4\x8du dveh pomembnih trgovskih poti, ki sta povezovali starodavni Marib na vzhodu in Rde\xc4\x8de morje na zahodu. _NEWLINE_Ko je bil kralj Yousef Athar (ali Dhu Nuwas -  Y\xc5\xabsuf Dh\xc5\xab Nuw\xc4\x81s), zadnji kralj Himyaritov, na oblasti, je bila Sana tudi glavno mesto etiopskih podkraljev.\n_START_SECTION_\nObdobje islama\n_START_PARAGRAPH_\nOd za\xc4\x8detkov islama pa do ustanovitve neodvisnih podsistemov dr\xc5\xbeave, je v mnogih delih jemenskega islamskega kalifata, Sana vztrajala kot sede\xc5\xbe vladarja. Kalifov namestnik je opravljal posle v treh makhalif: Mikhlaf Sana, Mikhlaf al-Janad in Mikhlaf Hadhramawt. Mesto Sana je imelo ves \xc4\x8das pomemben polo\xc5\xbeaj in vse jemenske dr\xc5\xbeave so tekmovale za njeno obvladovanje._NEWLINE_Imam al-Shafi\'i (767 \xe2\x80\x94 820 n. \xc5\xa1t.), islamski pravnik iz 8. stoletja in ustanovitelj \xc5\xa1ole Shafi\'i ali sodne prakse, je Sano ve\xc4\x8dkrat obiskal. Pohvalil je mesto in zapisal La Budda min \xe1\xb9\xa2an\'\xc4\x81\' ali "Sano je treba gledati". V 9. in 10. stoletju se je jemenski geograf al-Hamdani (893 - 945) seznanil s \xc4\x8disto\xc4\x8do mesta, reko\xc4\x8d \xc2\xbbnajmanj\xc5\xa1e stanovanje je dobro, ima vrt in dolge greznice lo\xc4\x8dene drugo od druge, ni nesnage, brez vonja ali slabih vonjav, zaradi trdega betona in fine pa\xc5\xa1nike in \xc4\x8diste kraje za sprehajanje\xc2\xab. Kasneje, v 10. stoletju, je perzijski geograf Ibn Rustah napisal o Sani: \xc2\xbbTo je jemensko mesto - pa niso na\xc5\xa1li ... ve\xc4\x8djega mesta, bolj naseljenega ali bolj uspe\xc5\xa1nega, plemenitega porekla ali bolj dobre hrane kot je.\xc2\xab_NEWLINE_Leta 1062 je Sano prevzela dinastija Sulayhid pod vodstvom Alija al-Sulayhija in soproge, priljubljene kraljice Asma. Naredil jo je za glavno mesto relativno majhnega kraljestva, ki je obsegalo tudi gorovje Haraz. Sulayhidi so bili usklajeni z Ismaili muslimani - Fatimidski kalifat v Egiptu, namesto z Abbasidskim kalifatom, ki je temeljil v Bagdadu, in mu je sledila ve\xc4\x8dina Arabije. Al-Sulayhi je vladal pribli\xc5\xbeno 20 let, ko so ga umorili glavni lokalni tekmeci iz Zabida (Najahidi). Po njegovi smrti, je al-Sulayhijeva h\xc4\x8di Arwa al-Sulayhi, podedovala prestol. Umaknila se je iz Sane, prenesla glavno mesto v Jiblo, od koder je vladala Jemnu od leta 1067 do 1138. Zaradi odhoda Sulayhidov, je nadzor nad Sano prevzela dinastija Hamdanidov. _NEWLINE_Leta 1173 je Saladin, ajubidski sultan iz Egipta, poslal svojega brata Turan-\xc5\xa0aha na ekspedicijo, da bi osvojil Jemen. Ajubidi so pridobili nadzor v Sani v letu 1175 in zdru\xc5\xbeili razli\xc4\x8dne jemenske plemenske dr\xc5\xbeave, razen tistih iz severnih gorah, ki jih je nadzoroval imam Zaydi, v eno dr\xc5\xbeavo. Ajubidi so uradno versko pripadali k sunitski muslimanski religiji Abasidov. V \xc4\x8dasu vladavine ajubidskega emira Tughtekin Ibn Ayyuba, je mesto do\xc5\xbeivelo pomembne izbolj\xc5\xa1ave. Vklju\xc4\x8dili so vrtove na zahodnem bregu Sa\'ilah, znane kot Bustan al Sultan, kjer so Ajubidi zgradili eno od svojih pala\xc4\x8d. Kljub strate\xc5\xa1kemu polo\xc5\xbeaju Sane, so Ajubidi izbrali za glavno mesto Ta\'izz, medtem ko je bilo pristani\xc5\xa1\xc4\x8de Aden njihovo glavno gospodarsko mesto. _NEWLINE_Medtem ko so Rasulidi nadzorovali ve\xc4\x8dino Jemna, in so jim sledil Tahiridi, je Sana ve\xc4\x8dinoma ostala v politi\xc4\x8dnem sredi\xc5\xa1\xc4\x8du imamov Zaydi v letih 1323 - 1454 in zunaj oblasti uradnih dinastij Mameluki so v Jemen prispeli leta 1517.\n_START_SECTION_\nObdobje Otomanov\n_START_PARAGRAPH_\nOtomansko cesarstvo je zavladalo Jemnu leta 1538, ko je bil sultan Sulejman Veli\xc4\x8dastni. Pod vodstvom \xc3\x96zdemir Pa\xc5\xa1a, so Turki osvojili Sano leta 1547. Z otomansko odobritvijo, so evropski kapitani iz jemenskih pristani\xc5\xa1kih mest Aden in Mocha zahajali Sano in ohranjali posebne privilegije za svojo trgovino. Leta 1602 so lokalni imami Zaydi pod vodstvom imama al-Mu\'ayyada utrdili svoj nadzor nad obmo\xc4\x8djem in leta 1629 izrinili otomanske vojake. \xc4\x8ceprav so Turki zbe\xc5\xbeali \xc5\xa1ele v \xc4\x8dasu vladanja Al Mu\'ayyada, je njegov predhodnik al-Mansur al -Qasim \xc5\xbee mo\xc4\x8dno oslabil otomansko vojsko v Sani in Jemnu. Evropski trgovci so zato izgubili prej\xc5\xa1nje privilegije. _NEWLINE_Imami Zaydi so ohranili svojo vladavino nad Sano do sredine 19. stoletja, ko so Turki ponovno o\xc5\xbeivili svojo kampanjo za nadzor nad regijo. Leta 1835 so tur\xc5\xa1ki vojaki prispeli na jemensko obalo pod krinko egiptovskih \xc4\x8det Mohameda Alija. Do leta 1872 niso zasedli Sane, ko je njihova vojska pod vodstvom Ahmed Muhtar Pa\xc5\xa1e vstopila v mesto. Otomansko cesarstvo je po vsej de\xc5\xbeeli izvedlo reforme imenovane Tanzimat. _NEWLINE_V Sani se je prvi\xc4\x8d za\xc4\x8del urejati urbanizem, zgradili so nove ceste in ustanovili \xc5\xa1ole ter bolni\xc5\xa1nice. Z reformami so Turki hiteli, da bi utrdili svoj nadzor nad Sano in tekmovali z Egiptom, iz katerega se je \xc5\xa1iril britanski vpliv v Aden in italijanski in francoski vpliv vzdol\xc5\xbe obale Somalije, zlasti v mestih D\xc5\xbeibuti in Berbera.\n_START_SECTION_\nObdobje Severnega Jemna\n_START_PARAGRAPH_\nLeta 1904, ko je bil osmanski vpliv v Jemnu v zatonu, je imam Yahya iz skupine imamov Zaydi prevzel oblast v Sani. V \xc5\xbeelji, da zagotovi neodvisnost Severnega Jemna je Yahya za\xc4\x8del politiko izolacije, izogibal se je mednarodnega in arabskega sveta politike, preganjal  zametke liberalnih gibanj, ki niso prispevali k razvoju infrastrukture v Sani in drugod ter zapiral osmanske dekli\xc5\xa1ke \xc5\xa1ole. Posledica ukrepov imama Yahya je bila, da je Sana postala sredi\xc5\xa1\xc4\x8de anti-vladne organizacije in intelektualnega revolta. _NEWLINE_Leta 1930 je ve\xc4\x8d organizacij, ki so nasprotovale reformam Zaydijev, povzdignilo glas v mestu, \xc5\xa1e posebej Fatat al-Fulayhi in Hait al-Nidal, skupina raznih jemenskih muslimanskih u\xc4\x8denjakov s sede\xc5\xbeem v medresi Fulayhi. Leta 1936 so bili voditelji teh gibanj ve\xc4\x8dinoma zaprti. Leta 1941 je druga skupina, ki je imela sede\xc5\xbe v mestu, Shabab al-Amr bil-Maruf wal-Nahian al-Munkar, pozvala k nahda (renesansa) v dr\xc5\xbeavi, kot tudi k vzpostavitvi parlamenta z islamskim osnovami. Yahya je ve\xc4\x8dinoma zatrl te pobude, ve\xc4\x8dino voditeljev je usmrtil njegov sin. Dedi\xc4\x8d imam Ahmad je pri\xc5\xa1el na oblast leta 1948. Tega leta je Sano kot glavno mesto nadomestil Ta\'izz. Ve\xc4\x8dina vladnih uradov se je preselila. Nekaj let kasneje je ve\xc4\x8dina judovskega mestnega prebivalstva emigrirala v Izrael._NEWLINE_Ahmad je za\xc4\x8del proces postopne gospodarske in politi\xc4\x8dne liberalizacije. Leta 1961 je bila Sana pri\xc4\x8da velikih demonstracij in nemirov, ki so zahtevali hitrej\xc5\xa1e reforme in spremembe. Pro-republikanski uradniki v severno jemenski vojski so simpatizirali z vlado Gamal Abdel Naserja in pan-arabsko politiko Egipta ter izvedli dr\xc5\xbeavni udar in septembra 1962 strmoglavili vlado, teden dni po Ahmadovi smrti. Vloga Sane kot glavnega mesta je bila obnovljena pozneje. Sosednja Savdska Arabija je nasprotovala takemu razvoju dogodkov in dejavno podpirala pode\xc5\xbeelska plemena Severnega Jemna, ter tako \xc5\xa1\xc4\x8duvala velik del dr\xc5\xbeave pred mestnimi in ve\xc4\x8dinoma pro-republikanskimi prebivalci Sane. Dr\xc5\xbeavljanska vojna Severnega Jemna je povzro\xc4\x8dila uni\xc4\x8denje nekaterih delov starega mestnega sredi\xc5\xa1\xc4\x8da in se je nadaljevala do leta 1968, ko je bil dose\xc5\xbeen dogovor med republikanci in rojalisti o predsedni\xc5\xa1kem sistemu. Nestabilnost v Sani se je nadaljevala z udari in politi\xc4\x8dnimi umori, dokler se razmere v dr\xc5\xbeavi, v poznih 1970 niso stabilizirale. _NEWLINE_Britanski pisatelj Jonathan Raban je obiskal mesto leta 1970 in ga opisal mesto-trdnjavi podobno, arhitektura in postavitev, ki spominja na labirint, nadalje ugotavlja \xc2\xbbBilo je kot, da bi stopil ven v sredi velike pop-up slikanice. Stran od ulice se je celotno mesto spremenilo v labirint druge vrste, zme\xc5\xa1njave znakov in simbolov.\xc2\xab\n_START_SECTION_\nSodobni \xc4\x8das\n_START_PARAGRAPH_\nPo zdru\xc5\xbeitvi obeh Jemnov, je bila Sana imenovana za glavno nove Republike Jemen. V njej je predsedni\xc5\xa1ka pala\xc4\x8da, parlament, vrhovno sodi\xc5\xa1\xc4\x8de in vladna ministrstva. Najve\xc4\x8dji vir zaposlovanja zagotavljajo vladne dr\xc5\xbeavne slu\xc5\xbebe. Zaradi mno\xc5\xbei\xc4\x8dnega priseljevanja s pode\xc5\xbeelja, je Sana precej zrasla izven njenega starega mesta, kar predstavlja velik pritisk na nerazvito mestno infrastrukturo in komunalne storitve, predvsem vodo._NEWLINE_Sano je Arabska liga izbrala leta 2004 za arabsko prestolnico kulture. Leta 2008 je bila dokon\xc4\x8dana gradnja Saleh d\xc5\xbeamije, ki sprejme ve\xc4\x8d kot 40.000 vernikov.\n_START_SECTION_\nGeografija\n_START_PARAGRAPH_\nMesto se nahaja na 2200 m nad morjem, na zahodnem vzno\xc5\xbeju znamenite gore Nokum, s svojimi rudniki \xc5\xbeeleza, 320 kilometrov severno od Adna in 152 kilometrov vzhodno od obale Rde\xc4\x8dega morja._NEWLINE_Pozidano obmo\xc4\x8dje mesta zajema povr\xc5\xa1ino skoraj 200 kvadratnih kilometrov, poraba obmo\xc4\x8dja hitro napreduje. Gostota prebivalstva je 20.439,3 ljudje na kvadratni kilometer.\n_START_SECTION_\nPodnebje\n_START_PARAGRAPH_\nSana ima zelo blago razli\xc4\x8dico pu\xc5\xa1\xc4\x8davskega podnebja (K\xc3\xb6ppnova podnebna klasifikacija: Bwk). V Sani pade v povpre\xc4\x8dju okoli 200 mm padavin na leto. Vendar pa so zaradi visoke nadmorske vi\xc5\xa1ine (2200 m) temperature precej bolj umirjene od mnogih drugih mest na Arabskem polotoku. V resnici povpre\xc4\x8dne temperature ostajajo relativno konstantne skozi vse leto, z najhladnej\xc5\xa1im mesecem januarjem in najtoplej\xc5\xa1im julijem. Poletja so topla in se lahko pono\xc4\x8di hitro ohladi, zlasti po de\xc5\xbeevju. Sana prejme polovico svoje letne koli\xc4\x8dine padavin v mesecih juliju in avgustu. Visoke temperature so se v poletnih mesecih v zadnjih nekaj letih nekoliko pove\xc4\x8dale, nizke temperature in zimske temperature pa so se zelo\n_START_SECTION_\nJudovsko prebivalstvo\n_START_PARAGRAPH_\nJudje so bili prisotni v Jemnu \xc5\xbee od 10. stoletja pred na\xc5\xa1im \xc5\xa1tetjem in so ena od najbolj zgodovinskih judovskih diaspor. Po ustanovitvi Izraela leta 1948 je pribli\xc5\xbeno 49.000 (od 51.000 - ocena) Judov od\xc5\xa1lo v Izrael, skoraj 10.000 iz Sane (glej knjigo v angle\xc5\xa1kem jeziku Jews and Muslims in lower Yemen: a study in protection and restraint, 1918\xe2\x80\x931949). V Sani je obstajala judovska populacija dokler ni izbruhnil \xc5\xa1iitski upor v Severnem Jemnu leta 2004. Huti so neposredno ogro\xc5\xbeali judovske skupnosti v letu 2007, zaradi \xc4\x8desar jim je vlada predsednika Saleha ponudila zato\xc4\x8di\xc5\xa1\xc4\x8de v Sani. Od leta 2010 okoli 70 Judov \xc5\xbeivi v okviru vladne za\xc5\xa1\xc4\x8dite.\n_START_SECTION_\nGospodarstvo\n_START_PARAGRAPH_\nV preteklosti je imela Sana rudarsko industrijo. V hribih okoli Sane kopljejo oniks, kalcedon in karneol.  Mesto je znano po svoji kovinski industriji, ki so jo Britanci v za\xc4\x8detku 20. stoletja opisali kot "slavno", vendar priljubljenost upada. Po letu 1920 do Sano Britanci opisali tudi kot "dobro zalo\xc5\xbeeno s sadjem in grozdjem in ima dobro vodo",  _NEWLINE_Kot glavno mesto Jemna ima Sana 40% delovnih mest v javnem sektorju. Drugi primarni viri formalne zaposlenosti v mestu so trgovina in industrija. Kot veliko drugih mest v razvoju ima Sana velik obseg sive ekonomije, ki po ocenah predstavlja 32% nevladnega zaposlovanja. V primerjavi z drugimi mesti v Jemnu je v mestu ve\xc4\x8dja rev\xc5\xa1\xc4\x8dina in brezposelnost. Ocenjuje se, da je 25% delovne sile v Sani brezposelne.\n_START_SECTION_\nPromet\n_START_PARAGRAPH_\nYemenia, nacionalni letalski Jemna, ima svoj sede\xc5\xbe v Sani. Sana International Airport je glavno doma\xc4\x8de in mednarodno letali\xc5\xa1\xc4\x8de Jemna. Nima \xc5\xbeelezni\xc5\xa1kega omre\xc5\xbeja, vendar obstajajo na\xc4\x8drti za izgradnjo v prihodnosti. Primarni na\xc4\x8din prevoza v mestu so dabab - kombiji, ki preva\xc5\xbeajo okoli 10 oseb. Taksiji so zelo pogosta oblika javnega prevoza v ve\xc4\x8djih mestih, kot sta Aden in Ta\'izz.'